Source: http://politeia.org.ro/stiri-revista-presei/revista-presei-12-iulie-dementa-si-santaj-in-direct/58844/
Timestamp: 2019-09-19 11:04:18+00:00

Document:
Revista Presei – 12 iulie. Demență și șantaj în direct | PoliteiaWorld
Home » Stiri / Revista Presei	» Revista Presei – 12 iulie. Demență și șantaj în direct
Buna dimineata intr-o zi de joi, 12 iulie. Joi un front atmosferic slab va aduce averse de ploaie însoțite de descărcări electrice pe spații relativ extinse în jumătatea nordică a țării, însă cantitățile de apa estimate a se acumula nu vor fi foarte importante. Spre seară, unele averse slabe de ploaie se vor semnala cu totul izolat și în sud-est. Vântul va suflă slab în aproape toată țara, cel mult slab până la moderat în nord-vestul extrem și în Deltă Dunării. Maximele termice vor urcă la prânz până spre 24-29 de grade în Transilvania, Maramureș, Banat și Crișana și 28-33 de grade în Oltenia, Muntenia, Dobrogea și Moldova, cu cele mai scăzute valori așteptate a se înregistra în Obcinele Bucovinei și în zonă litorala.
CCR isi recunoaste infrangerea. In premiera, Curtea isi modifica o hotarare ca sa scape de condamnare. La peste un an de la emiterea scandaloasa a Hotararii 1/2017 si cenzurarea abuziva a doua opinii ale judecatoarei Livia Stanciu, dupa ce a pierdut in instanta un proces si dupa ce a aflat de la presedintele Comisiei de la Venetia ca este prima care trebuie trebuie sa respecte Constitutia, CCR a retras, in secret, dreptul presedintelui Curtii sa refuze dupa bunul plac publicarea opiniilor separate si concurente pe site-ul institutiei si in Monitorul Oficial. Pe 22 iunie 2017, majoritatea din CCR, enervata de sustinerile judecatoarei Stanciu, emitea Hotararea 1, calificata drept jurisdictionala, deci cu valoare de lege, si menita sa blocheze publicarea in Monitorul Oficial a opiniilor concurente ale dnei Stanciu la Deciziile 304/2017, referitoare la dreptul unui condamnat penal de a fi ministru, si 392/2017, care impunea un prag al prejudiciului in cadrul infractiunii de abuz in serviciu. Livia Stanciu arata atunci ca CCR “se substituie Parlamentului, si, bazandu-se pe considerente de principiu ale unei decizii de admitere careia ii atribuie un alt sens, reconfigureaza reglementarea 39 a infractiunii de abuz in serviciu. Decizia de inadmisibilitate pronuntata de Curte trebuia sa cuprinda doar considerentele care explica solutia de inadmisibilitate, respectiv lipsa de competenta a Curtii Constitutionale, care nu se poate substitui legiuitorului primar sau delegat. Considerentele suplimentare pe care le-am evidentiat determina o interferenta nepermisa (chiar de catre Curte prin solutia pronuntata) in competentele altor autoritati publice, intrucat stabilesc o conduita a autoritatilor care s-ar fi sustinut printr-un alt dispozitiv decat cel pronuntat. (…) Desi Hotararea nedefinitiva a CAB a fost pronuntata pe 20 iunie, pana in 9 iulie, CCR nu a avut nicio reactie, parand sa astepte rezultatul judecatii in apel. Saptamana trecuta, pe 3 iulie, intr-un raspuns adresat presedintelui CCR Valer Dorneanu, presedintele Comisiei de la Venetia atragea atentia asupra faptului ca “aceasta pozitie importanta a Curtilor Constitutionale vine, de asemenea, cu o inalta responsabilitate a Curtilor de a adopta decizii care sa fie in conformitate cu Constitutia si cu principiile sale”. Integral pe Ziare.com
PressOne: Liviu Pop nu a obţinut titlul de doctor pentru că lucrarea sa prezenta „suspiciuni de similitudine sau plagiat”. Fostul ministru al Educeţiei, Liviu Pop, nu a mai primit miercuri titlul de doctor al Colegiului Naţional de Afaceri Interne (CNAI) de la Academia de Poliţie, după ce jurnalista Emilia Şercan, cunoscută pentru anchetele sale cu privire la plagiatele persoanelor publice, a prezentat elemente care arată că un procent de 25% din lucrare ar conţine similitudini. Pop şi-a susţinut lucrarea şi a spus că are mai mari emoţii decât atunci când a depus jurământul militar” şi şi-a cerut scuze pentru “greşeli” şi “bâlbe”. La final, după ce comisia s-a retras pentru deliberare, anunţând decizia ca Pop să “reparcugă” paşiii necesari pentru susţinerea tezei. El a susţinut că nu a copiat şi plagiat niciodată. Ulterior, pe contul sau de Facebook, acesta a postat o poză cu cârjele pe care le foloseste după ce a fost supus uor intervenţii chirurgicale şi a scris un mesaj însoţit de hastagul “nu mor caii când vor câinii”. Jurnalista Emilia Şercan spune că în urmă cu o săptămâna a solicitat Academiei să poată participa la susţinerea publică a tezei de doctorat a lui Liviu Pop şi să vadă, în incinta instituţiei, lucrarea acestuia, solicitările fiindu-i aprobate. “Domnule doctorand, stimaţi invitaţi, distinşi membri ai prezidiului, permiteţi-mi să vă comunic decizia luată în unanimitate de către comisia pe care astăzi o prezidez. Dată fiind existenţa unor posibile suspiciuni de similitudine sau plagiat în teza de doctorat a doctorandului Pop Liviu Marian, suspendăm şedinţa de astăzi până în momentul în care domnul doctorand împreună cu domnul conducător de doctorat vor decide reparcurgerea paşilor obligatorii pentru susţinerea tezei de doctorat şi o rugăm, de asemenea, pe doamna Emilia Şercan, dacă are amabilitatea să ne pună la dispoziţie elementele care astăzi au concurat la luarea deciziei. Domnule doctorand, ne pare rău, dar cred că cel mai bine, atât pentru instituţia pe care o reprezint, dar şi pentru dumneavoastră, este ca nicio suspiciune să nu existe, să nu planeze asupra activităţii dumneavoastră şi asupra activităţii conducătorului de doctorat. Declar şedinţa publică închisă. Vă mulţumesc!”, a anunţat profesorul universitar Adrian Iacob, rectorul Academiei de Poliţie, potrivit PressOne. Integral pe Digi24
Marea Moschee din Bucureşti nu se mai construieşte din motive financiare. Terenul a fost înapoiat statului român. Muftiatul Cultului Musulman din România abandonează proiectul marii moschei din Bucureşti, pe motiv că nu mai sunt fonduri. Muftiul Iusuf Murat a declarat pentru matinalul de la TVR că Marea Moschee de la Bucureşti nu se mai face. Muftiatul Cultului Musulman nu are bani şi a înapoiat statului terenul de 1.1 ha din Bulevardul l Expozitiei. Guvernul României a alocat Muftiatului Cultului Musulman un teren de 11.000 metri pătraţi, lângă Romexpo, unde comunitatea doreşte construirea unui centru care să cuprindă o moschee, o bibliotecă, două săli de curs pentru şcoala de weekend a copiilor şi o cantină socială pentru nevoiaşi indiferent de religie. Statul turc urma să suporte costurile de 3 milioane euro. „Nu am vrut să ridicăm moscheea din banii contribuabilului român, iar Turcia ne-a mai ajutat, fără pretenţii, şi la reabilitarea moscheilor din Dobrogea. Am dori să fie cea mai mare dintr-o capitală europeană, în semn de preţuire pentru ţara noastră România care asigură drepturile şi libertăţile minorităţilor“, a declarat muftiul Iusuf Murat la acea vreme. Stirea, pe Adevarul
Dragnea, atacuri violente la Iohannis: ”E implicat în condamnarea mea. Nu ştiu ce ar trebui să se întâmple ca suspendare să se oprească în toamnă”. Liviu Dragnea i-a atacat violent miercuri seară pe Klaus Iohannis și liderii PNL și a anunțat la Antena 3 că suspendarea președintelui rămâne pe masă. ”La ora asta nu ştiu ce ar trebui să se întâmple ca acest demers să se oprească în toamnă. Adică nu-mi dau seama ce ar putea să facă. Era decizia să începem procedurile de luni, dar le-am spus colegilor că pot merge în vacanţa parlamentară, dar să aibă telefoanele la ei tot timpul, pentru că, dacă apare ceva, o să ne reîntâlnim în Parlament”, a spus Dragnea despre suspendare, potrivit Agerpres. El l-a acuzat pe Iohannis că ”blochează în mod constant activitatea Parlamentului, ameninţă guvernul, ameninţă prim-ministrul, participă la proteste împotriva guvernului, incită la răsturnarea ordinii constituţionale, incitând lumea să iasă în stradă la proteste, trimite consilieri prezidenţiali să ameninţe sau să inducă teamă unui judecător de la CCR şi este un şir lung de încălcări ale Constituţiei care se tot pun în dreptul preşedintelui Iohannis”. Întrebat dacă suspendarea e susținută și de liderul ALDE, Călin Popescu-Tăriceanu, Dragnea a spus că “nu vreau să forţez pe nimeni, e o discuţie pe care o vom continua în coaliţie. Nu a respins ideea”, a adăugat preşedintele Camerei Deputaţilor. Liderul PSD și-a continuat pe tot parcursul interviului atacurile la Iohannis, spunând că “miza principală” a şefului statului este ca el să nu mai existe. ”Sigur că încep alte dosare, fac cerere să redeschidă dosare deschise de acum 4 ani, 5 ani. A cerut la Înalta Curte să ne judecăm, probabil că o să deschidă ceva şi de când eram în liceu, în şcoala generală, în grădiniţă, de dinainte de a mă naşte. Nu-s prost!” Integral pe G4Media
Viorica Dancila nu a mintit, prim-ministrul nu a spus adevarul. Ca orice lider de paie, Viorica Dancila face parte dintr-un singur narativ, monocrom, in care i se aloca, ritualic, rolul de zi cu zi. Asa se explica totala rezistenta la adevar si recitarea cantata a minciunii, fara ca o singura grimasa de expresie sa ii apara pe chip: nu conteaza ce anunta presedintele Comisiei Europene ca i-a spus premierului roman, daca de pe foaia primita de la ghiseul Partidului ea trebuie sa citeasca pe dos. Marti, oficiali ai Comisiei Europene s-au intalnit cu prim-ministrul roman, dar dialogul a fost tratat in registrul minor. Jean-Claude Juncker nu a stat alaturi de premierul Romaniei, o tara UE, nici macar pentru o declaratie comuna de presa, ba chiar a autorizat purtatorul de cuvant sa livreze public un cu totul alt continut al discutiilor decat cel pe care l-a comunicat guvernul si pe care l-a recitat apoi Viorica Dancila, intr-un interviu televizat. Pe notitele prim-ministrului era scris ca l-a informat pe Juncker de derapajele din justitia romaneasca, cele mai multe cauzate de protocoalele cu SRI. I-ar fi spus Dancila presedintelui Comisiei Europene si despre cele fabuloase (si neadevarate) sase milioane de romani ale caror vieti private au fost violate de interceptari ale Serviciilor. Mai mult, se pare ca Juncker a fost atat de uluit, incat a taxat aceste dezvaluiri ale oficialului roman ca fiind abateri de la democratie. “S-a discutat si despre protocoale. Chiar domnul vicepresedinte Timmermans a spus ca au existat protocoale intre serviciile secrete si procurori, ceea ce reprezinta un lucru extrem de grav, iar domnul Juncker a spus ca acest lucru nu numai ca este grav, este o incalcare a democratiei. S-a discutat si despre acest lucru, inclusiv despre cele sase milioane de telefoane ascultate, ceea ce este un lucru greu de crezut, dar din pacate este un lucru real in Romania. (…) S-a discutat despre numeroasele dosare, care pe urma au fost achitate, de oameni care efectiv au suferit fara a avea nicio vina”, a declarat Viorica Dancila imediat dupa intalnire, intr-un interviu pentru Antena 3. Integral pe Ziare.com
Procurorii CSM vor analiza acuzaţiile Gabrielei Baltag. Aceasta i-a acuzat pe procurori de încălcarea independenţei judecătorilor. Secţia pentru procurori a Consiliului Superior al Magistraturii va analiza afirmaţiile Gabrielei Baltag, membru CSM, care i-a acuzat pe procurori de încălcarea independenţei judecătorilor în notele interne din cadrul DNA. “Plenul Consiliului Superior al Magistraturii a hotărât amânarea discutării solicitării formulate de doamna judecător Gabriela Baltag, membru al Consiliului. Superior al Magistraturii, ulterior analizării de către Secţia pentru procurori a raportului Inspecţiei Judiciare nr.2316/IJ/590/DIP/2018 având ca obiect controlul tematic la Secţia Judiciară a Direcţiei Naţionale Antirorupţie privind situaţia achitărilor definitive înregistrate în perioada 2016- semestrul I 2017”, se arată în ordinea de zi soluţionată a şedinţei plenului Consiliului Superior al Magistraturii. Decizia a fost luată cu 9 voturi pentru şi 8 împotrivă. Gabriela Baltag, membru CSM, a acuzat, miercuri, procurorii de încălcarea independenţei judecătorilor în notele interne din cadrul DNA, unde fac referiri la soluţiile de achitări definitive, pe care le consideră netemeinice. Discuţia a avut loc la plenul CSM de miercuri şi a stârnit numeroase contradicţii. „E vorba de aprecierile înscrise în notele de informare întocmite în baza Ordinului 213/2014, al procurorului general, în situaţia în care se pronunţă soluţii de achitare Acest raport întocmit de Inspecţia Judiciară… Ştiu că raportul a fost înaintat Secţiei pentru procurori şi că încă nu a fost pus în discuţie. (…) Din nefericire, în raportul IJ, fără să dau nume de judecători, deşi nu numai judecătorii sunt amintiţi, ci şi instanţele: curţi de apel şi Înalta Curte de Casaţie şi Justiţie”, a spus judecătorul Gabriela Baltag, la plenul CSM de miercuri. Integral pe Mediafax
Declarații la DNA, la ora 11:00. Procurorul general al României Augustin Lazăr a promis, joi dimineață, că va face declaraţii. Acest lucru se va întâmpla la ora 11:00, atunci când la DNA va avea loc predarea mandatului de procuror şef al Laurei Codruţa Kovesi, Ancăi Jurma. Astăvi va avea loc preluarea mandatului de către Anca Jurma la șefia DNA. Șef al Serviciului de cooperare internaţională şi programe din Direcţia Naţională Anticorupţie şi fost consilier al Laurei Codruţa Kovesi, ea a fost delegată în funcţia de procuror şef al DNA. Anca Jurma a îndeplinit pe parcursul a două mandate atribuţiile de procuror şef al Serviciului de cooperare internaţională şi programe din cadrul Direcţiei Naţionale Anticorupţie, iar ulterior a fost numită consilier al procurorului şef al Direcţiei Naţionale Anticorupţie. „Procurorul general al Parchetului de pe lângă Înalta Curte de Casaţie şi Justiţie, domnul Augustin Lazăr, transmite un mesaj de încredere privind continuarea cu fermitate a activităţii anticorupţie, care reprezintă o prioritate a Ministerului Public, în îndeplinirea rolului său constituţional. În activitatea judiciară, Ministerul Public reprezintă interesele generale ale societăţii şi apără ordinea de drept, precum şi drepturile şi libertăţile cetăţenilor”, a precizat Ministerul Public într-un comunicat de presă, la anunțul noului șef al DNA. Integral pe Digi24
Trump aruncă NATO în aer: libertinajul politic şi exhibiţionismul histrionic distrug relaţia transatlantică. Summitul NATO de la Bruxelles a fost o nouă ocazie pentru Donald Trump de a ocupa prim planul mass mediei mondiale. Şi a făcut-o fără pic de responsabilitate şi fără nici o gândire privind costurile strategice pe care gesturile sale le provoacă în perspectiva summit-ului cu Vladimir Putin. Dorinţa sa de prim plan, de showman avid după vizibilitate l-au făcut să treacă peste toate regulile diplomaţiei şi ale Alianţei şi, frizând bădărănia, s-a cocoţat în titlurile agenţiilor de ştiri şi televiziunilor globale ca obiectiv în sine, chiar cu preţul de a arunca NATO în aer. Mai întâi Donald Trump a lansat o declaraţie contondentă de la urcarea în avion: inechitatea contribuţiilor la apărarea şi securitatea Europei, discrepanţele şi pierderile în comerţul bilateral şi lipsa unei competiţii corecte transatlantice pe seama greutăţii SUA în investiţiile în Apărare. Altfel, nu sunt noutăţi, discuţia despre echilibrul asumării responsabilităţilor şi plăţilor e vechi, încă de la summit-ul NATO de la Newport Ţara Galilor, 2014. Dar maniera contondentă de exprimare e şocantă pentru lumea de astăzi, ca şi populismul sforăitor care animă aceste poziţii. NATO discută şi tema unei împărţiri echitabile a sarcinilor şi costurilor cu ocazia actualului summit. Declaraţia finală şi documentele negociate sunt unele foarte bune, cu relevanţă pentru trecerea într-o nouă etapă de adaptare a Alianţei la ameninţările externe, cu precădere cele venite din partea Rusiei. Dezbaterea pe Marea Neagră – un compromis pentru a ajusta situaţia Georgiei şi a Ucrainei, în contextul veto-ului Ungariei faţă de orice pas pentru Kiev, atât timp nu rezolvă legea educaţiei, o răutate gratuită şi eroare strategică – e fără precedent şi de primă importanţă pentru România. Integral pe Adevarul
20 Raspunsuri la Revista Presei – 12 iulie. Demență și șantaj în direct
Tzepelica12/07/2018 at 09:08
Dupa cate stiu eu, doctoratul e o finalizare a unei munci indelungate de cercetare/studiu, o incununare a unei activitati profesionale de succes, care pune in evidenta contributii personale/originale in domeniu.
Cum Liviu Pop e specializat in matematica, nu vad legatura cu migratia fortei de munca.
Emilia Sercan merita felicitari pt. curaj.
Multi “academici” ar trebui bine scuturati de diplomele cu care si-au acoperit goliciunea profesionala.
Cred ca daca s-ar lua la puricat si teza de doctorat a conducatorului s-ar dovedi cu usurinta ca e tot un plagiat. 🙂
Intamplator12/07/2018 at 09:16
“Ferma animalelor” sau “1984”sunt mai aproape de adevăr decât “adevarul pesedist”….ăștia au depășit orice limita au ajuns in “dementa Ceaușescu” ….
Tzepelica12/07/2018 at 09:20
Asta se intampla cand niste “tablagii” ajung profesori univ., conducatori de doctorate.
Scara valorilor, rasturnata.
Tzepelica12/07/2018 at 09:18
Isterizarea hamsterului ii subliniaza disperarea.
Apeleaza la spiritul de clan.
“Ori toţi să muriţi, ori toţi să scăpăm!” 🙂 🙂
Mircea Rusu12/07/2018 at 09:32
Pentru Dragnea, personal, este o lupta pe viață și pe moarte. E in pericol real să piardă tot. Chiar și familia este părtașă la furtul pe care l-am făcut. Rise project arată că fiul său a cumpărat prin ianuarie ferma lui Ceaușescu de la Teldrum cu 100 000 euro iar la 10 zile după aceea, Teldrum și-a cerut insolventa 🙂
Acolo e hoție cat casa. Cat tot judetul! Cu tot neamul Dragnea și sateliții implicați.
De ce se mira lumea că este așa speriat și arțăgos? Păi e ca un șobolan prins în colț. Musca orice și pe oricine pare o amenințare.
Tzepelica12/07/2018 at 09:36
Astept momentul in care Codrin Stefanescu ii va arunca chiftele cu prastia. 🙂
mar12/07/2018 at 10:07
Pablito&Co. va turba. – ”Klaus Iohannis are la ora 11.00 o întâlnire bilaterală cu Donald Trump la Bruxelles, în marja summit-ului NATO, au declarat pentru G4Media.ro surse oficiale. ”
https://www.g4media.ro/surse-klaus-iohannis-are-la-ora-11-00-o-intalnire-bilaterala-cu-donald-trump-la-bruxelles.html
Observator12/07/2018 at 10:30
Pe bd. Magheru, aproape de Piața Romană, vreo douăzeci de femei și bărbați cu foi A4 în mână, la intrarea într-o clădire. Pe foi scrie „SERVICIUL DE PROBAȚIUNE – GREVĂ DE AVERTISMENT”…
elablue12/07/2018 at 11:05
Dragnea a lasat toate optiunile deschise. Depinde de ce voturi reuseste sa stranga. Doar ca toate sunt la mana lui Tariceanu. Si uite-asa nu reusim sa iesim din paradigma raului cel mai mic. Si evident ca, dezastrul fiind nuclear, s-ar putea sa-nghitim inca un broscoi.
(1) Varianta all inclusive
– legile (justitie, penale, FSDI, cod administrativ) se intorc , de la ccr, in parlament
– psd le bocheaza de la dezbatere pana la momentul cand ajung toate, cam prin octombrie
– apoi il suspenda pe Iohannis
– la Cotroceni vine o sluga
– psd trimite legile la promulgare, sluga promulga tot si mai poate face si alte nenorociri (numiri, revocari, ambasade)
(2) Varianta mai soft
– legile penale se se intorc , de la ccr, in parlament
– psd le respinge la vot pentru ca exista o decizie ccr care zice ca pentru prevederile aflate in procedura parlamentara nu e constitutional emiterea OUG. ( Multumesc, @City!). Sau nu. Dau OUG noaptea ca hotii si nu mai conteaza contestarea / caderea la ccr pentru ca va functiona ca lege penala mai favorabila.
– dau OUG
Singura speranta sa se mai repare cate ceva este raspunsul Comisiei de la Venetia in care sa scrie negru pe alb “articolul X sau Y din legile Justitiei, desi acceptat de CCR din prisma constitutionalitatii, contravine recomandarilor MCV iar Romania trebuie sa respecte MCV – art. 148 alin 2 si 4 din Constitutia voastra – “. http://politeia.org.ro/stiri-revista-presei/revista-presei-5-martie-declaratia-online-se-depune-la-etaj-ghiseul-nr-2-cu-bon-de-ordine/57560/#comment-178616. Sub rezerva ca psd sa se-npiedice de ea.
Mircea Rusu12/07/2018 at 14:47
Odată cu OUG PSD-ul ar trebui sa abroge și o parte din Legea partidelor politice. Pentru că în cazul în care Veneția decide că modificările CP încalcă principiile statului de drept atunci au o mare problema toți PSD-istii. Cred că va ploua cu plângeri la tribunal.
art.. (1) din Legea partidelor politice prevede că “Un partid politic se dizolvă pe cale judecatorească (…) când se constată încălcarea prevederilor art. 30 alin. (7) şi ale art. 40 alin. (2) şi (4) din Constituţia României”.
mar12/07/2018 at 12:29
”UPDATE 12:00 Trump participă, în cursul dimineții, la reuniunea Consiliului Nord Atlantic la nivel de șefi de stat și de Guvern cu Georgia și Ucraina, care trebuia sa se încheie la ora 10,00. Discuțiile, tensionate și centrate pe bugetele de Apărare, s-au prelungit însă și nu s-au încheiat nici la această oră, astfel încât Trump și-a anulat toate întâlnirile bilaterale.”
https://www.hotnews.ro/stiri-esential-22563496-klaus-iohannis-avea-ntrevedere-donald-trump-marja-smmitului-nato.htm
mar12/07/2018 at 12:46
https://www.g4media.ro/surse-explicatia-anularii-intalnirilor-lui-donald-trump-la-summitul-nato-disputa-cu-angela-merkel-pe-tema-rusiei.html
mar12/07/2018 at 14:05
A turbat, i-a intrat frica în oase.
https://www.g4media.ro/dragnea-nu-exclude-oug-pe-codul-penal-dar-o-conditioneaza-de-alde-decizia-va-fi-la-guvern-ce-va-face-guvernul-ce-vor-face-partidele-din-coalitie-vom-vedea.html
radu212/07/2018 at 15:40
Buna ziua. ”dacă toți membrii Cabinetului rup această rezervă pe care o au, dacă nu mai acceptă să fie conduși de funcționari..” In momentul in care toti functionarii decizionali cu mai mult de doi neuroni intra in concediu si isi deleaga atributiile tot mai jos catre portari atunci veorica docila va semna oug instantaneu. Toti vor fi fericiti ca dragnea a scos castanele cu mana lui, maurul si-a facut datoria poate fi apoi hacuit la hotelul fratilor negoita apropiatii preacuvioasei Firea Poate pe la inceput de august..
felixks12/07/2018 at 16:22
““Succesul nu se măsoară după cât de departe veți ajunge în carieră, ci se măsoară după cum își vor aduce aminte oamenii de voi, în posteriate. De aceea, vă rog să intrați în istorie ca luptători împotriva corupției, minciunii și neadevărului, și să nu fiți cumva părtași cu politicienii și cu infractorii. Să fiți iubiți și aclamați cum a fost iubită și aclamată doamna Kovesi săptămâna aceasta și să nu intrați în infamie, cum a intrat, din păcate, domnul Toader. Doamne, ajută! Adevărul va răzbi prin voi”.”
Oda lui TT de la un student din curtea lui.
https://www.comisarul.ro/articol/video-fiti-iubiti-cum-a-fost-kovesi-saptamana-acea_954829.html
Initial aparut pe site la HN, care acum nu se mai deschide.
Eugen Vasilescu12/07/2018 at 16:54
Nato cere retragerea trupelor di Ucraina, Georgia, Republica Moldova. Transnitria – spre deosebire de Ucraina, Georgia nu are granita cu Rusia, costa destul pt rusi si este greu de mentinut.
https://www.g4media.ro/nato-cere-rusiei-sa-si-retraga-trupele-din-republica-moldova.html
Situatia ar putea fi discutata la intalnirea de saptamana viitoare.
mar12/07/2018 at 17:17
Tot respectul! – Azi am sesizat CSM și Inspecția Judiciară cu privire la cele semnalate de Liviu Dragnea in legătură cu influențarea unui judecător suprem. Judecător Cristi Dănileț
https://www.hotnews.ro/stiri-esential-22564092-judec-torul-nile-sesizat-csm-inspec-judiciar-privind-influen-area-unui-judec-tor-dup-liviu-dragnea-declarat-fost-aranjat-judec-tor-din-complet-dar-lucreaz.htm
mar12/07/2018 at 17:18
https://www.g4media.ro/financial-times-publica-o-investigatie-facuta-in-zece-luni-despre-trump-tower-din-toronto-banii-rusesti-din-spatele-unui-turn-construit-de-donald-trump.html
Cetatean13/07/2018 at 10:48
buna ziua, cu ceva intarziere, avem revista presei 🙂
http://politeia.org.ro/stiri-revista-presei/revista-presei-13-iulie-obsesie-de-suspendac/58854/
« Revista Presei – 13 iulie. Obsesie de suspendac
Revista Presei – 11 iulie. Acum Kovesi fiind revocată, să apelăm la mila lui Dorneanu »

References: CCR 
 CCR 
 CCR 
 CCR 
 CCR 
 CCR 
 CSM 
 CSM 
 CSM 
 ccr 
 ccr 
 CCR 
 CSM